## Pravilnik o vrsti stručne spreme školskih nadzornika i viših školskih nadzornika i drugih stručnih osoba koje se ovlašćuju za stručno - pedagoški nadzor

### NN 119/1997 (7.11.1997.), Pravilnik o vrsti stručne spreme školskih nadzornika i viših školskih nadzornika i drugih stručnih osoba koje se ovlašćuju za stručno - pedagoški nadzor

# **MINISTARSTVO PROSVJETE I ŠPORTA**

Na osnovi članka 5., stavak 3. Zakona o stručno-pedagoškom nadzoru ("Narodne
novine", broj 73/97) ministar prosvjete i športa donio je

## **PRAVILNIK**

### **O VRSTI STRUČNE SPREME ŠKOLSKIH NADZORNIKA I VIŠIH ŠKOLSKIH NADZORNIKA I DRUGIH STRUČNIH OSOBA KOJE SE OVLAŠĆUJU ZA STRUČNO-PEDAGOŠKI NADZOR**

Članak 1.

Ovim pravilnikom utvrđuju se odgovarajuće vrste stručne spreme koje
moraju imati osobe koje se primaju i postavljaju u zvanje školskog nadzornika
ili višega školskog nadzornika ili koje se ovlašćuju za stručno-pedagoški
nadzor bez prijama u državnu službu.

Članak 2.

Za nadzor nad radom odgojitelja u dječjem vrtiću odgovarajućim vrstama
stručne spreme smatraju se:

- prof. pedagogije s prethodno stečenom srednjom ili višom stručnom
spremom propisanom za obavljanje poslova odgojitelja u dječjem vrtiću ili

- prof. psihologije s prethodno stečenom srednjom ili višom stručnom
spremom propisanom za obavljanje poslova odgojitelja u dječjem vrtiću.

Članak 3.

Za nadzor nad radom odgojitelja i stručnih suradnika u učeničkom domu
odgovarajućim vrstama stručne spreme smatraju se:

- prof. pedagogije ili

- prof. psihologije.

Članak 4.

Za nadzor nad radom učitelja razredne nastave odgovarajućim vrstama
stručne spreme smatraju se:

- prof. razredne nastave ili

- dipl. defektolog - učitelj razredne nastave ili

- prof. pedagogije ili psihologije ili hrvatskoga jezika ili matematike
s prethodno stečenom srednjom ili višom stručnom spremom propisanom za
obavljanje poslova učitelja razredne nastave.

Članak 5.

Za nadzor nad radom učitelja predmetne nastave, profesora, stručnih
učitelja i suradnika u nastavi odgovarajućim vrstama stručne spreme smatraju
se:

---

```

Red.            Nastavni predmeti                       Vrste stručne spreme

br.      učitelja, profesora, stručnih                  školskih nadzornika, viših školskih

        učitelja i suradnika u nastavi                  nadzornika i drugih osoba ovlaštenih

                                                        za nadzor

---

1                2                                                      3

---

1.      hrvatski jezik                                   - prof. hrvatskoga jezika i

                                                        književnosti ili

                                                        - VSS sa stručnim zvanjem koje

                                                        se stjecalo studijem materinskog

                                                        jezika i književnosti do 1991.

                                                        godine (npr. prof. hrvatskoga ili

                                                        srpskog jezika i jugoslavenskih

                                                        književnosti itd.)

2.      engleski jezik                                  - prof. engleskoga jezika i

                                                        književnosti ili

                                                        - dipl. anglist

3.      njemački jezik                                  - prof. njemačkoga jezika i

                                                        književnosti

4.      francuski jezik                                 - prof. francuskoga jezika i

                                                        književnosti

5.      ruski jezik                                     - prof. ruskoga jezika i

                                                        književnosti

6.      talijanski jezik                                 - prof. talijanskoga jezika i

                                                        književnosti

7.      španjolski jezik                                - prof. španjolskoga jezika i

                                                        književnosti

8.      latinski jezik                                  - prof. latinskoga jezika i rimske

                                                        književnosti ili

                                                        - prof. klasične filologije ili

                                                        - dipl. latinist ili

                                                        - dipl. klasični filolog

9.      grčki jezik                                     - prof. grčkoga jezika i

                                                        književnosti ili

                                                        - prof. klasične filologije ili

                                                        - dipl. grecist ili

                                                        - dipl. klasični filolog

10.     ostali strani jezici                            - prof. odgovarajućeg jezika i

                                                        književnosti

11.     glazbena kultura,                               - prof. glazbene kulture ili

        glazbena umjetnost,                              - prof. teoretskih glazbenih

        solfeggio,                                      predmeta

        teorija glazbe,

        harmonija,

        polifonija,

        povijest glazbe,

        glazbeni oblici,

        glazbena literatura,

        poznavanje glazbala,

        čitanje i sviranje partitura,

        dirigiranje,

        glazbeni folklor,

        metode nastave glazbe,

        rad s dječijim instrumentarijem,

        glasovir,

        harfa,

        violina,

        viola,

        violončelo,

        kontrabas,

        gitara,

        oboa (i engleski rog),

        flauta (i blokflauta),

        klarinet (i basklarinet),

        saksofon,

        fagot,

        horn (rog),

        trublja,

        trombon,

        tuba (bariton, helikon),

        udaraljke,

        harmonika,

        tambure,

        pjevanje,

        osnove vokalne tehnike

        skupno muziciranje - zbor,

        skupno muziciranje - orkestar,

        komorna glazba,

        korepeticija

12.     Likovna kultura,                                - prof. likovnoga odgoja i

        likovna umjetnost,                              likovnih umjetnosti ili

        crtanje i slikanje,                              - prof. likovne kulture

        plastično oblikovanje

        (modeliranje),

        pismo,

        teorija oblikovanja

        (osnove oblikovanja),

        crtanje,

        dekorativno crtanje i

        slikanje,

        dekorativno oblikovanje,

        tehnika aranžiranja,

        tehnologija materijala,

        pregled stilova (aranžeri),

        scenografija,

        oblikovanje prostora,

        fotografski dizajn i

        fotografija,

        grafički dizajn,

        grafičke tehnike,

        ilustracija,

        tipografija,

        oblikovanje (kiparstvo),

        kiparska tehnologija,

        industrijski dizajn,

        obrada drva i kamena

        obrada gipsa,

        tehnika umnožavanja,

        obrada metala,

        slikarsko projektiranje,

        slikarske tehnike,

        slikarska tehnologija,

        slikanje kopija i

        konzervatorstvo,

        reklamno slikanje,

        zaštita spomenika kulture,

        keramičko modeliranje,

        keramičko crtanje i slikanje,

        projektiranje keramike,

        keramička tehnologija,

        lončarsko kolo,

        keramičke dekorativne

        tehnike,

        projektiranje,

        osnove obrade matrijala,

        tehnologija metala,

        zlatarstvo,

        iskucavanje,

        emajliranje,

        modno crtanje,

        likovno oblikovanje tekstila,

        tkanje,

        projektiranje (tekstil),

        krojenje i šivanje,

        tehnologija tekstila,

        materijali za izradu odjeće,

        tehnologija odjeće,

        konstrukcija odjeće,

        vezovi i tkanine,

        tkanje i vezovi,

        pletenje i vezovi,

        restauracija materijala

        (tekstila),

        tisak i obrada tekstila,

        kostimografija,

        projektiranje,

        konstrukcija i materijali,

        zanatski radovi,

        industrijska proizvodnja,

        povijest struke (unutrašnja

        arhitektura),

        tehnologija materijala,

        arhitektura 20. stoljeća,

        perspektiva,

        likovna umjetnost u vrtlarstvu,

        prostoručno crtanje,

        stručno crtanje,

        ukrasne tehnike,

        risanje s osnovama bojenja,

        povijest umjetnosti i hrvatska

        kulturna baština

13.     psihologija,                                    - prof. psihologije ili

        poslovna psihologija,                            - dipl. psiholog

        psihologija prodaje,

        kultura u PT-prometu

14.     pedagogija                                       - prof. pedagogije ili

                                                        - dipl. pedagog

15.      logika                                         - prof. filozofije ili

                                                        - dipl. filozof

16.     sociologija                                     - prof. sociologije ili

                                                        - dipl. sociolog

17.     filozofija                                       - prof. filozofije ili

                                                        - dipl. filozof

18.     povijest                                        - prof. povijesti ili

                                                        - dipl. historičar

19.     zemljopis                                        - prof. geografije ili

        ekonomska geografija,

        poznavanje grada,                               - dipl. geograf ili

        pomorska geografija,                            - dipl. ing. geografije

        prometna geografija s

        poznavanjem grada

20.      matematika                                     - prof. matematike ili

                                                        - dipl. ing. matematike

21.     fizika                                          - prof. fizike ili

                                                        - dipl. ing. fizike

22.     priroda,                                         - prof. biologije ili

                                                        biologija

                                                        - dipl. ing. biologije

23.     kemija                                           - prof. kemije ili

                                                        dipl. ing. kemije

24.     informatika,                                    - prof. matematike i

                                                        računarstvo, informatike ili

                                                        računarstvo i

                                                        programiranje - dipl. informatičar

25.     politika i gospodarstvo                         - prof. sociologije ili

                                                        - dipl. politolog ili

                                                        - dipl. ekonomist

26.     etika i kultura                                 - prof. filozofije ili

                                                        - dipl. filozof

27.     etika                                           - prof. filozofije ili

                                                        - dipl. filozof

28.     (školski) vjeronauk                              - dipl. teolog ili

                                                        - dipl. kateheta

29.     tehnička kultura                                - prof. tehničkoga

                                                        obrazovanja ili

                                                        - prof. proizvodno-

                                                        tehničkoga obrazovanja ili

                                                        - prof. politehnike i fizike

30.     tjelesna i zdravstvena                          - prof. tjelesne i

        kultura zdravstvene kulture

31.     ostali nastavni predmeti                        - stručne spreme

                                                        propisane za učitelje i

                                                        nastavnike tih nastavnih

                                                        predmeta pravilnicima o

                                                        stručnoj spremi i peda-

                                                        goško-psihološkoj

                                                        naobrazbi učitelja,

                                                        nastavnika i stručnih

                                                        suradnika u osnovnom

                                                        i srednjem školstvu

```

Članak 6.

Za nadzor nad radom stručnih suradnika u dječjem vrtiću, osnovnoj i
srednjoj školi i učeničkom domu odgovarajućim vrstama stručne spreme smatraju
se:

---

```
Red.                                                    Vrste stručne spreme

br.     Stručni suradnik                                školskih nadzornika, viših školskih

                                                        nadzornika i drugih osoba ovlaštenih

                                                        za nadzor

---

1               2                                                        3

---

1.      pedagog,                                        - prof. pedagogije ili

        andragog                                         - dipl. pedagog

2.      psiholog                                        - prof. psihologije ili

                                                        - dipl. psiholog

3.      školski knjižničar                              - dipl. bibliotekar ili

                                                        - prof. hrvatskoga jezika i

                                                        književnosti sa stručnim

                                                        ispitom za bibliotekara ili

                                                        - VSS sa stručnim zvanjem

                                                        koje se stjecalo studijem

                                                        materinskog jezika i književ-

                                                        nosti do 1991. godine

                                                        (npr.: prof. hrvatskoga ili

                                                        srpskog jezika i jugoslaven-

                                                        skih književnosti) ili

                                                        - prof. komparativne književ-

                                                        nosti sa stručnim ispitom za

                                                        bibliotekara

4.      liječnik                                         - doktor medicine - specijalist

                                                        školske medicine

5.      socijalni radnik                                - dipl. socijalni radnik ili

                                                        - dipl. ing. socijalnog rada

6.      programer odgojno-                               - prof. bilo koje vrste stručne

        obrazovnog rada                                 spreme ili

                                                        - bilo koja druga vrsta VSS

                                                        propisane za školskoga

                                                        nadzornika

7.      voditelj informatičke                           - prof. matematike i informa-

        učionice                                        tike ili

                                                        - dipl. informatičar

8.       ostali stručni suradnici                       - stručne spreme propisane za

                                                        te stručne suradnike pravilnici-

                                                        ma o vrsti stručne spreme i

                                                        pedagoško-psihološkoj nao-

                                                        brazbi učitelja, nastavnika i

                                                        stručnih suradnika u osnovnom

                                                        i srednjem školstvu

```

Članak 7.

Za nadzor nad radom odgojitelja, učitelja, nastavnika i stručnih suradnika
koji rade s djecom i mladeži s teškoćama u razvoju u dječjem vrtiću, osnovnoj
ili srednjoj školi ili učeničkom domu te u posebnoj ili drugoj ustanovi
ili drugoj pravnoj osobi koja djelatnost odgoja i naobrazbe provodi po
posebnim uvjetima i programima za djecu s teškoćama u razvoju, odgovarajućim
vrstama stručne spreme smatraju se:

---

```
Red.                                                    Vrste stručne spreme

br.     Područje nadzora                                školskih nadzornika, viših školskih

                                                        nadzornika i drugih osoba ovlaštenih

                                                        za nadzor

---

1               2                                                        3

---

1.      rad svih odgojitelja, učitelja                   - prof. defektologije ili

        nastavnika i stručnih suradnika

        koji rade s djecom s                            - dipl. defektolog

        teškoćama u razvoju

2.      rad učitelja, nastavnika i                      - vrste stručne spreme

        stručnih suradnika u izvođenju                  propisane člankom 5. i 6.

        nastavnoga predmeta                              ovoga pravilnika ovisno

        odnosno u obavljanju                            o nastavnom predmetu

        poslova stručnoga suradnika                     odnosno o vrsti stručnog

                                                        suradnika
```

Članak 8.

Ako nije utvrđena ovim pravilnikom, vrsta stručne spreme određuje se
na temelju propisa o stručnoj spremi i pedagoško-psihološkoj naobrazbi
učitelja, nastavnika i stručnih suradnika u osnovnom i srednjem školstvu.
Odgovarajućom vrstom smatra se stručna sprema propisana za učitelja, nastavnika
ili stručnog suradnika određene struke.

Članak 9.

Odgovarajućom stručnom spremom prema odredbama ovoga pravilnika i propisa
spomenutih u prethodnome članku smatra se završen odgovarajući jednopredmetni
ili dvopredmetni studij ili smjer za stjecanje visoke stručne spreme.

Odgovarajućom stručnom spremom za nadzor nad radom stručnih učitelja
koji izvode teoretsku nastavu smatra se srednja ili viša stručna sprema
samo ako je to najviši stupanj naobrazbe u tom stručnom ili umjetničkom
području.

Odgovarajućom stručnom spremom za nadzor nad radom odgojitelja u dječjem
vrtiću odnosno učitelja razredne nastave u osnovnoj školi smatra se viša
stručna sprema propisana za obavljanje poslova odgojitelja odnosno poslova
učitelja razredne nastave, ako za nadzor nije moguće osigurati osobu koja
ima visoku stručnu spremu utvrđenu u članku 2. odnosno članku 4. ovoga
pravilnika i ako osoba s višom stručnom spremom ima zvanje odgojitelja
mentora ili odgojitelja savjetnika, odnosno zvanje učitelja mentora ili
učitelja savjetnika.

Osobe sa stručnom spremom iz stavka 2. i 3. ovoga članka ovlašćuju se
za nadzor bez prijama u državnu službu.

Članak 10.

Osobe zatečene na poslovima stručno-pedagoškoga nadzora koje nemaju
odgovarajuću vrstu stručne spreme u smislu ovoga pravilnika, mogu nastaviti
s obavljanjem poslova školskoga nadzornika odnosno višega školskog nadzornika
ako su ispunjavale uvjete za obavljanje poslova stručno-pedagoškoga nadzornika
prema prijašnjem propisu.

Članak 11.

Ministarstvo prosvjete i športa uskladit će propise o unutarnjem redu
s odredbama ovoga pravilnika u roku od trideset (30) dana od dana stupanja
na snagu ovoga pravilnika.

Članak 12.

Ovaj pravilnik stupa na snagu osmi dan od dana objave u "Narodnim novinama".

Klasa: 112-01/97-01/323
Urbroj: 532/1-97-1
Zagreb, 13. listopada 1997.

Ministar
**Ljilja Vokić, prof.,** v. r.

Pravilnik, NN 119/1997-1771